1974. aasta 17.-22. oktoobrini Tallinnas toimunud üleliidulisel teoreetilisel konverentsil "Telefilmi sarjapõhimõtted" püüti leida vastust küsimusele, mis on teleseriaal. Konverentsi ettevalmistajad ja läbiviijad olid Nõukogude Liidu kinoliit, Eesti kinoliit, Nõukogude Liidu kultuuriministeeriumi kunstiajaloo instituut, kinokomitee teooria ja ajaloo instituut, KTV loominguline ühendus "Ekran". Osavõtjaid oli ka ETV loominguliste töötajate seast. Arutati filmikunsti ja televisiooni vahelisi suhteid.